# Chavanhac de La Faieta

Chavanhac de La Faieta (Chavaniac-Lafayette en francés) z-es una comuna auvernhassa situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia

La comuna se situa a 92 km al sud-èst de Clarmont d'Auvèrnhe, entre Briude (24 km) e Lo Puèi de Velai (30 km),

### Perimètre del territòri

Comunas confrontantas de Chavanhac de La Faieta :
| Maserat d'Aurosa | Jax |
| Sent Jòrgi d'Aurac | Senta Gènia de Vilanòva |

## Toponimia

Las fòrmas ancianas son : In villa Cavaniacos en 994, Javaiac vès 1130, Mansus de Chavenhat en 1448, Chavanhac en 1489, Saint-Roch de Chavaniac en 1757, Chavaniac-Lafayette en 1790, Chavagnac en 1872.
La prononciacion aproximativa a Josat z-es entre [tsava'ɲɛ] e [tsava'ɲa]. En Brivadés e Liuradés, una partida delhs a finaus (tonics o pòsttonics) pòdon èsser articulats [-ɛ] e lo locutor declara sovent que sa prononciacion z-es un a o una modalitat de a. Lo parlar de Josat sembla meige (intermediari).
Lo nom de Chavanhac s'explica per Cavannius, fòrma latinizada del nom gallic d'òme Cavannus, ambelh sufixe -acu(m) , latinizacion delh sufixe gallic -aco(n). Chavanhac èra donc probablament una anciana granda proprietat antica qu'aviá per mèstre Cavannius. Es l'explicacion de Dauzat e los Féniés i fan de modificacions leugièras : Cavanus e sufixe -iacos.
Xavier Delamarre, especialista contemporanèu de las lengas celticas, explica que l'etime es Cauāniācon, la proprietat de Cavānios, ambelh nom derivat en -ācon.
* La Faieta es lo nom del combatent de la Guèrra d'Independéncia americana e òme politic, naissut alh chastèl de Chavanhac.

## Istòria

En 1789, Chavanhac èra chapluòc d'una paròcha de la diocèsi de Sant Flor e de l'archipreirat de Lanjac, delh vocable de Sant Ròc. Lo senhor delh luòc aviá dreit de presentacion a la cura. La comuna saguèt creada per decret delh 31 de decembre de 1880, ambelh nom de Chavanhac, per scission de la comuna de Sent Jòrgi d'Aurac. Un autre decret del 3 de julhet de 1884 autorizèt la comuna a portar lo nom de Chavaniac-Lafayette. La Faieta saguèt apondut en 1884 en onor de Gilbèrt dau Motier de La Faieta.

## Administracion

Lista delhs cònsols successius :
| Periòde | Periòde | Identitat | Etiqueta | Qualitat |
| març de 2014 | (2026) | Maurice Lac | sans | retirat |
| 2008 | 2014 | Gilbert Lafont | | |
| març de 2001 | 2008 | Hélène Mansot | | |
| cònse en 1981 | | Georges Autuche | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra delh canton de Paulhaguet; es avòra delh canton del Pays de Lafayette (en francés), adoncas delh País de La Faieta.

## Demografia

modificar « persona »  v · d · m 
Evolucion demografica Populacion comunala actuala (2013): 273, totala: 279 :
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | - | 626 | 630 | 618 | 610 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 553 | 543 | 504 | 523 | 760 | 820 | 871 | 765 | 827 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 513 | 458 | 389 | 352 | 317 | 293 | 289 | 291 | 293 329 |
| 2009 | 2010 |
| 287 311 | 280 296 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* La comuna se creèt en 1880.
* En 2018 la populacion èra de 270 abitants e la densitat èra de 32,1 ab/km².

## Personalitats ligadas amb la comuna

* Gilbèrt dau Motier de La Faieta

## Ligams extèrnes

* Chavanhac sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Chavanhac de La Faieta».
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 74 https://gallica.bnf.fr/ark:/12148/bpt6k392965/f123.item
* ↑ Enquèsta delh contributor en 2024
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 157
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 108
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 110, 292 e 338
* Portal d'Auvèrnhe